5. ΒΑΣΙΛΙΚΟΝ ΔΙΑΤΑΓΜΑ της 30 Οκτ./12 Νοεμ. 1952 Περί συστάσεως Δευτεροβαθμίου Υγειονομικής Επιτροπής παρά τω Υγειονομικώ Κέντρω Φθιώτιδος. Έχοντες υπ’ όψιν την παρ. 3 του άρθρ. 11 του Νόμ. 1811/1951 «περί Κώδικος καταστάσεως Δημοσίων Διοικητικών υπαλλήλων» ως και την υπ’ αριθ. 912/1952 σύμφωνον γνωμοδότησιν του Α.Σ.Δ.Υ., προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-Συνιστώμεν εις την έδραν του Υγειονομικού Κέντρου Φθιώτιδος, ένθα δεν υφίσταται έδρα Εφετείου, Δευτεροβάθμιον Υγειονομικήν Επιτροπήν. Η κατά τόπον αρμοδιότης της ως άνω Επιτροπής επεκτείνεται εφ’ ολοκλήρου της περιφερείας του ειρημένου Υγειονομικού Κέντρου περιοριζομένης αντιστοίχως της κατά τύπον αρμοδιότητος της Δευτεροβαθμίου Επιτροπής Αθηνών. Η συγκρότησις της ανωτέρω Επιτροπής θέλει γίνη δια πράξεως του οικείου Νομάρχου. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος. 